L'Institut Faustí Barberà d'Alaquàs es presenta el concurs Euroscola de la Unió Europea
03/04/2017

# L'Institut Faustí Barberà d'Alaquàs es presenta el concurs Euroscola de la Unió Europea

*   03/04/2017
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=16106

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16106%2F0&title=Ajuntament%20d%27Alaqu%C3%A0s.%20Premsa.L%27Institut%20Faust%C3%AD%20Barber%C3%A0%20d%27Alaqu%C3%A0s%20es%20presenta%20el%20concurs%20Euroscola%20de%20la%20Uni%C3%B3%20Europea)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16106/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16106/03042017_mg_8308_Form_4.jpg)](https://www.alaquas.org/ficheros/documentos/2017/2/16106/03042017_mg_8308_Form_10.jpg "<a href='https://www.alaquas.org/ficheros/documentos/2017/2/16106/03042017_mg_8308_Form_10.jpg' target=_blank><i class='fa fa-external-link' aria-hidden='true'></i>.L'Institut Faustí Barberà d'Alaquàs es presenta el concurs Euroscola de la Unió Europea</a>")

Els 40 alumnes que formen part d'aquesta experiència treballaran la llibertat de la dona i la identitat sexual a través dels grups Libereco Sentime i European Rainbow. L'alumnat ha entrevistat l'Alcaldessa d'Alaquàs per conèixer les polítiques d'igualtat de l'Ajuntament i completar així el seu treball

Un any més, el centre d’educació secundària Faustí Barberà d’Alaquàs participarà en el Concurs Euroscola organitzat pel Parlament Europeu que enguany celebra la seua XXIII edició i que està dedicat al 60 aniversari de la signatura del Tractat de Roma (1957-2017). Libereco Sentime i European Rainbow són els projectes que es presentaran i en els que treballaran un total de quaranta joves de l’institut.

D’una banda, el projecte Libereco Sentime (Llibertat sense fi), en el que treballen un grup d’alumnes de quart d’ESO, promou la llibertat de la dona. D’altra, es troba European Rainbow (l’Arc de Sant Martí europeu) on la línia del seu treball es concentra en el respecte a la identitat sexual. Ambdues propostes es nodreixen de diferents activitats com entrevistes a personalitats polítiques, participació en jornades solidàries o excursions, entre altres. Unes activitats que permeten que la resta de l’IES Faustí Barberà també puga implicar-se de forma activa en el Concurs Euroscola 2017.

Per aquet motiu, l’alumnat s’ha entrevistat aquet matí amb l’Alcaldessa d’Alaquàs, Elvira García Campos, per fer-la partícip de la iniciativa i per conèixer el funcionament de les polítiques d’igualtat que es duen a terme a l’Ajuntament d’Alaquàs, una temàtica que aprofitaran per a completar el seu projecte.

El resultat final de la participació serà un vídeo amb una duració màxima d’un minut i trenta segons on la temàtica es base en algun dels drets recollits a la Carta de Drets Fonamentals de la Unió Europea. Aquest es valorarà segons la seua creativitat, els coneixements del grup sobre el tema treballat, la qualitat tècnica i artística, el missatge, les reflexions així com la difusió del projecte a través de xarxes socials i l’entorn del centre escolar.

Tant Libereco Sentime i European Rainbow ja estan presents a Twitter (@liberecoEuro17 | @europeanrnbw), Facebook (Libereco Sentime | EuropeanRnbw), Instagram (@liberecosentimeeuro17 | @europeanrnbw\_) i Youtube (4V Euroescola 2017 | europeanrnbw@gmail.com) perquè els seus treball arriben a qualsevol internauta.

El Concurs Euroscola té l’objectiu d’apropar la Unió Europea als i les joves, millorant els seus coneixements i implicació en la construcció d’Europa. El tema central d’enguany està dedicat al 60 aniversari de la signatura del Tractat de Roma (1957-2017). Una qüestió amb la que els i les joves podran reflexionar al voltant del procés de transformació de la Unió Europea en espai de llibertat, justícia i seguretat per valorar les metes aconseguides en aquestes sis dècades i analitzar, posteriorment, els desafiaments actuals.

Els guanyadors participaran al Programa Euroscola del Parlament Europeu a la seu d’Estrasburg, a més de rebre una compensació econòmica per ajudar en les despeses del viatge. En el cas d’Espanya, es preveu que s’entreguen fins 19 guardons –en funció de les comunitats i ciutats autònomes del país-. No obstant, el jurat pot declarar desert algun premi que no complisca els requisits mínims. 

L’Institut Faustí Barberà participa des de l’any 2002 al Concurs Euroscola que organitza anualment l’Oficina d’Informació del Parlament Europeu a Espanya per apropar la Unió Europea als joves, millorant els seus coneixements i implicació en la construcció d’Europa. El centre va aconseguir l’any 2002 el primer premi en l’edició IX d’aquest concurs que va estar dedicat a l’euro. L’any 2003 va quedar classificat en el quart lloc en l’edició X del concurs dedicat a l’ampliació de la Unió Europea i el debat sobre el futur d’Europa. L’any 2009 va aconseguir el tercer lloc en l’edició XV del Concurs Euroscola 2009 dedicat a les eleccions del Parlament. A més, l’any 2010 van aconseguir el primer premi del concurs Euroscola que va estar dedicat a l”Any Europeu de la pobresa” i que els va possibilitar que el grup de joves poguera desplaçar-se al Parlament Europeu d’Estrasburg per participar en la jornada final. L’últim reconeixement va estar l’any 2015 quan va obtindre el primer premi de la Comunitat Valenciana en la XXI edició del Concurs Euroscola basada en l’Any Europeu del Desenvolupament.